# Csernovai tragédia

### A Wikipédiából, a szabad lexikonból.

Csernovai tragédia 1907. október 27.

Új templomot építettek Csernovában Andrej Hlinka, a falu híres szülötte kezdeményezésére. A község lakói ragaszkodtak hozzá, hogy ő szentelje fel a templomot, Párvay püspök azonban másként rendelkezett, mert Hlinka éppen a szegedi csillagbörtön foglya volt magyarság elleni izgatásért. A faluban ezért tüntetés robbant ki, mely során a csendőrség négyszer a tömegbe lőtt.

A tragédiának 15 halálos áldozata volt, 10 fő súlyosan, 60 fő könnyebben megsérült. 40 lakost ítéltek börtön- és pénzbüntetésre. Az eseményre a temetőben emlékmű, a színhelyen pedig emléktábla emlékeztet.

## [szerkesztés] Következmények

Ez a hatósági intézkedés az egyik legvéresebb esemény volt a dualizmus utolsó éveiben. Nagy felháborodást váltott ki az európai sajtóban. Rengetegen tiltakoztak, többek között Robert William Seton-Watson angol újságíró és történész, Bjørnstjerne Bjørnson Nobel-díjas norvég író, Lev Nyikolajevics Tolsztoj világhírű orosz alkotó. Az amerikai szlovákság ezt a tragédiát sajtóhadjáratra használta fel, amivel elérték Andrej Hlinka felmentését X. Pius pápa intézkedése révén. A templomot végül is Andrej Hlinka szentelte föl 1910-ben, Péter és Pál ünnepén. A falu közössége minden évben megemlékezik a történtekről.

## [szerkesztés] Külső hivatkozások

- Leírás angol nyelven
- Szlovák emlékbélyeg, 1997

A lap eredeti címe "http://hu.wikipedia.org../../../c/s/e/Csernovai_trag%C3%A9dia.html"

Kategória: Magyarország történelme

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina